(Музика)
Моята тема е успехът,
за това хората понякога ми казват, че съм 'мотивационен говорител.'
Но искам да знаете от начало, че аз не съм мотивационен говорител.
Не можах да мина теста за височина.
И не можах да мотивирам никого.
Служителите ми всъщност ме наричат де-мотивационен говорител.
Това, което се опитвам да бъда е информационен говорител.
Потърсих и намерих малко информация за успеха,
и съм тук, за да я разпространя.
Моята история започна преди 10 години на един самолет.
Бях тръгнал за Конференцията на TED в Калифорния,
и на мястото до мен седеше една тийнейджърка,
тя идваше от много бедно семейство, но искаше да постигне нещо в живота си.
И както си щраках на компютъра, тя продължаваше да ми задава въпроси,
и тогава внезапно, ме попита 'Вие успял човек ли сте?'
Казах, 'Не, не съм успял.'
Тери Фокс, моят герой, ето това е голям и успял човек.
Загуби крака си от рак, и след това изтича хиляди километри
и набра милиони за научни изследвания в областта на рака.
Или Бил Гейтс, човек, който притежава самолет
и не му се налага да седи до дете, което му задава въпроси.
(Смях)
Но след това й казах за нещата, които съм направил.
Обожавам комуникацията, спечелил съм доста награди в маркетинга.
Обожавам тичането, и понякога все още печеля във възрастовата си група,
дъртаци над 60 години.
Най-бързият ми маратон е 2 ч и 43 минути
на 26 мили, или 42 километра.
Участвал съм в над 50 маратона, в 7-те континента.
Това беше бягане аз и съпругата ми направихме по пътя Инка до Мачу Пикчу
в Перу. И за да да участваш в 7-те континента,
трябваше да отидем на маратон в Антарктика.
Но когато пристигнахме, не изглеждаше хубаво и спокойно като това, а така.
Вълните бяха толкова големи,че не можахме да достигнем брега
И така плавахме 200 мили повече на юг, където морето беше по-спокойно
и избягахме целия маратон от 26 мили
на кораба.
422 обиколки около палубата на този малък кораб.
Съпругата ми и аз сме изкачвали два от седемте върхове на света,
най-високите планини на всеки континент.
Изкачихме Аконкагуа, най-високата планина на Американския континент,
и Килиманджаро, най-високата планина в Африка.
Е, ако бъда честен, повръщах през целия път до върха Килиманджаро,
Хвана ме височинна болест. Нямах никакво съчувствие от жена ми;
тя ме задмина и направи едно кръгче около върха докато аз страдах по пътя нагоре.
Въпреки това, ние сме още заедно и сме така повече от 35 години.
Бих казал, че това е успех в днешно време.
И аз казах на момичето,
'Е, все пак, мисля, че съм имал някакъв успех.'
И тогава тя каза, 'Добре, а ти милионер ли си?'
И така, аз не знаех какво да кажа,
защото когато порастнах, не беше хубаво да говориш за пари.
Но прецених да бъда честен,
и казах, 'Да, милионер съм.
Но не знам как стана. Никога не съм искал пари,
и те не са толкова важни за мен.'
Тя каза, 'Може би не за теб, но за мен са.
Не искам да съм бедна цял живот. Искам да постигна нещо,
но това никога няма да стане.'
Аз попитах, 'А защо не?'
Тя каза, 'Е, не съм много умна.
Не се справям добре в училище.'
Аз казах, 'И какво от това? И аз не съм умен. Едва завърших училище.
Нямах никакви надежди за себе си.
Никога не ме считаха за популярен или за някой, който ще успее.
Започнах цяла една нова категория - най-вероятно щях да се проваля.
Но накрая, се справих добре.
Така че, щом аз съм го направил, и ти можеш.'
И тогава тя ми зададе големия въпрос:
'Добре, тогава какво всъщност води до успеха?'
Аз казах, 'Господи, съжалявам. Не знам.
Предполагам, че някак си го направих. Не знам как го направих.'
И така слизам от самолета и отивам на TED конференция
и стоя в зала пълна с изключително успели хора
в много сфери - бизнес, науки, изкуство,
здравеопазване, технологии, околна среда - когато прозрях:
Защо не ги попитам какво им е помогнало да успеят,
и да открия какво наистина води до успех за всички?
И така бях много ентусиазиран да изляза и да заговоря тези страхотни хора,
когато се появи неувереността ми.
Имам предвид, защо хората биха искали да говорят с мен?
Не съм известен журналист. Даже не съм и журналист.
И така бях готов да сложа край на проекта преди той да започне,
когато познайте кой идва към мен - самият Бен Коен,
известният съосновател на сладоледите Бен и Джери.
Помислих си, че е сега или никога. Преборих се с неувереността,
застанах пред него и казах, 'Бен, работя над един проект.
Не знам дори какво да те попитам,
но ще ми кажеш ли какво ти помогна да успееш?'
Той каза, 'Да, разбира се, хайде. Да отидем на кафе.'
И с кафе и сладолед, Бен ми разказа историята си.
Ето ни сега повече от 10 години по-късно,
интервюирал съм повече от 500 успели хора
лице в лице, и събрах хиляди други истории за успеха.
Исках да намеря общите неща за успеха във всички сфери
и трябваше да интервюирам хора в сфери от А до Я.
Това са само сферите под буква А, които интервюирах,
и в повечето случаи повече от един човек.
Интервюирах 6 успели счетоводители,
5 корпоративни одитора, 5 астронафта, които са летели в Космоса,
4 актьора/актриси, печелили Академична награда за най-добър актьор,
3 от най-добрите астрофизици в света,
6 от водещите в света архитекти,
и, о да, 4-ма души, наградени с Нобелова награда.
Да, разбирам, че не започва с буквата А, но е интересно.
Искам да кажа едно голямо благодаря
на всичките невероятни хора, които интервюирах през годините.
Това наистина е тяхната история; аз съм просто вестоносеца.
Най-трудно беше да направя всички тези интервюта
и да ги анализирам, дума по дума, изречение по изречение,
и да ги подредя според факторите, които хората са казали, че са им помогнали.
И тогава започваш да виждаш големите фактори,
които се срещат сред успелите.
Общо взето, анализирах и подредих милион думи.
Знаете ли колко работа е това?
Това правя, ден и нощ - подреждам и анализирам.
Ще ви кажа, ако някога се докопам до това хлапе в самолета ...
Всъщност, ако това стане, ще й благодаря.
Защото никога не съм се забавлявал толкова и срещал толкова интересни хора.
И сега мога да отговоря на въпроса й.
Разкрих осемте характерни черти успелите хора имат в общо,
или "осем черти - успешен бъди ти":
Обичай това, което правиш; работи здраво;
концентрирай се върху едно, не върху всичко;
упорствай; измисляй добри идеи;
усъвършенствай себе си и работата си винаги;
предлагай на хората нещо значимо, защото успехът не е само за теб;
и упорствай, защото няма бърз успех.
Защо избрах точно тези?
Защото когато събрах всички коментари в моите интервюта,
повече хора казаха, че тези 8 неща са им помогнали
повече от всичко.
Осемте черти са наистина сърцето на успеха, основата,
и отгоре изграждаме специфичните умения,
които са ни нужни за определеното ни поприще или кариера.
Технически умения, аналитични умения, интерперсонални умения,
творчески умения - и много други, които можем да добавим,
които зависят от областта ни на изява.
Но независимо от това в коя област сме,
тези 8 черти ще бъдат в основата на нашия успех.
(Аплодисменти)